**Kerecsend Község Önkormányzata**

**3396 Kerecsend, Fő út 55.**

**Tel.: (36) 550-320 Fax. : (36) 550-328**

**e-mail: jegyzo@kerecsend.hu**

***J e g y z ő k ö n y v***

***Kerecsend Község Önkormányzata Képviselő-testületének***

 ***2022. október 17-i rendkívüli, nyílt képviselő-testületi üléséről***

**J E G Y Z Ő K Ö N Y V**

Készült: 2022. október 17-én Kerecsend Község Önkormányzata Képviselő-testületének rendkívüli képviselő-testületi ülésén (Kerecsend, Fő u. 55., 16:00 óra)

**Az ülésen elfogadott döntések:**

|  |  |
| --- | --- |
| 84/2022. (X.17.) határozat | 2022. évi tanulmányi támogatások megállapítása |
| 85/2022. (X.17.) határozat | Nyírségi Szociális Centrum együttműködési kérelmének elfogadása |
| 86/2022. (X.17.) határozat | Terembérleti szabályzat elfogadása |
| 87/2022. (X.17.) határozat | Ehrat Lazac Kft. tulajdonjog átruházása |

*A jegyzőkönyv 195-203-ig számozott oldalt tartalmaz.*

***Jelen vannak:***

Sári László polgármester

dr. Szász Kata jegyző

Forgácsné Román Rita alpolgármester

Fónad István képviselő

Burai József képviselő

Békési Eszter jegyzőkönyvvezető

*NAPIRENDEK*

1. Tanulmányi támogatások megállapítása

előadó: dr. Szász Kata jegyző

1. Nyírségi Szociális Centrum együttműködési kérelme

előadók: Sári László polgármester

1. Terembérleti szabályzat elfogadása

előadó: dr. Szász Kata jegyző

1. Ehrat Lazac Kft. tulajdonjog átruházási kérelme

előadó: Sári László polgármester

**Sári László polgármester**

Köszöntök mindenkit a mai rendkívüli testületi ülésünkön. Megállapítom, hogy határozatképesek vagyunk. Egy formális szavazást kérnék a napirendekről. Igaz ez rendkívüli ülés és ez esetben napirenden nem lehet módosítani, de legyen meg a szavazás.

Egyhangú igen

**1. napirendi pont**

**Sári László polgármester**

A Kulturális Bizottság megtárgyalta a tanulmányi támogatásokat. Átadnám a szót jegyző asszonynak.

**dr. Szász Kata jegyző**

Először tájékoztatni szeretném a képviselőket a beiskolázási támogatásokról, erről nem kell határozat, csak tájékoztató jellegű. A beiskolázási támogatásra 96 kérelem érkezett be. A rendelet szerint maximum 20.000 Ft adható, polgármester úr 10.000 Ft-ot állapított meg. A tavalyi összeg 20.000 Ft volt, viszont tavaly még a szociális keret terhére ezt rá lehetett húzni. A beiskolázási támogatással kapcsolatban a határozatok már készülnek, és a héten ki is mennek és kifizetésre is kerül. A másik a tanulmányi támogatás, amit a Kulturális Bizottság meg is tárgyalt, ahogy polgármester úr is említette. A tanulmányi támogatásra 12 fő adta be a kitöltött űrlapját és a hozzá szükséges mellékleteket. A 12 főből 1 fő nem felelt meg a kritériumoknak, így 11 diáknak tudunk támogatást adni, és a betervezett összegből a maximumot meg tudjuk nekik adni. Így az lenne a javaslat, hogy 40.000 Ft legyen minden igénylőnek, így összesen

440.000 Ft önkormányzati költség lenne. Ez sem szociális keret terhére, hanem az önkormányzat saját költségére.

**Forgácsné Román Rita alpolgármester**

Rendelkezésre áll ez az összeg?

**dr. Szász Kata jegyző**

Igen.

**Sári László polgármester**

Van-e kérdés ezzel kapcsolatban? Amennyiben nincs, akkor szavazzunk.

*A képviselő testület egyhangú szavazással (négy igen szavazattal) az alábbi határozatot fogadta el:*

 **85/2022. (X.17.) határozata**

Kerecsend Község Önkormányzatának Képviselő-testülete a Kulturális Bizottság javaslatát figyelembe véve a 2022. évi önkormányzati tanulmányi támogatásra benyújtott pályázatokat értékelve úgy határozott, hogy az alábbi pályázókat egyenlő és egyösszegű 40.000 Ft tanulmányi támogatásban részesíti:

* Besenyei Vivien 3396 Kerecsend, Füzesabonyi út 24.
* Bodnár-Gacsádi Gergely György 3396 Kerecsend, Bereksori utca 45.
* Budai Balázs 3396 Kerecsend, Demjéni u. 42.
* Csikós Bálint Árpád 3396 Kerecsend, Arany János utca 16.
* Égető Kitti Yvett 3396 Kerecsend, Fő utca 119.
* Jónás Szimonetta Klaudia 3396 Kerecsend, Fő utca 27.
* Kovács Brigitta 3396 Kerecsend, Jókai Mór utca 13.
* Molnár Kevin 3396 Kerecsend, Fő utca 59.
* Szabó Bence Dávid 3396 Kerecsend, Jókai Mór utca 37.
* Szucsik Boglárka 3396, Kerecsend, Fő utca 95.
* Tresó Eszter 3396 Kerecsend, Demjéni u. 7.

A Képviselő-testület megbízza dr. Szász Kata jegyzőt, hogy a támogatási szerződések és a támogatások kifizetésének előkészítéséről gondoskodjon, megbízza továbbá Sári László polgármestert, hogy a kifizetésekről a szerződések alapján gondoskodjon.

Határidő: a támogatási szabályzat szerint

**2. napirendi pont**

**Sári László polgármester**

A Nyírségi Szociális Centrum együttműködési kérelmet nyújtott be. A régi népkonyha helyén szeretnének egy újat létrehozni. Itt kvótákról szól a történet, akinek van jogosultsága, akinek jutott kvóta az tud ebbe a dologba részt venni és ennek a Nyírségi Szociális Centrumnak van. Nagyon sok helyen jelen vannak, nem csak népkonyhával, nagyon sok helyen szociális feladatokat is vettek át. Úgy gondolom, jót tenne, ha visszatérne a népkonyha a TSZ tanácskozóba.

**Forgácsné Román Rita alpolgármester**

Miért szűnt meg az előző népkonyha?

**Sári László polgármester**

Ott valami szabálytalanságot állapítottak meg.

**Forgácsné Román Rita alpolgármester**

Mert végigolvastam az írott anyagot és elég sok olyan passzus van, aminek nehéz megfelelni.

**Sári László polgármester**

Ha nincs több kérdés, szavazhatunk? Ki támogatja az együttműködési megállapodás létrejöttét?

*A képviselő testület egyhangú szavazással (négy igen szavazattal) az alábbi határozatot fogadta el:*

 **86/2022. (X.17.) határozata**

Kerecsend Község Önkormányzatának Képviselő-testülete megtárgyalta és elfogadta a Nyírségi Szociális Centrummal történő Együttműködési Megállapodást, a megállapodás aláírására megbízza Sári László polgármestert.

Határidő: október 31.

Felelős: Sári László

**3. napirendi pont**

**dr. Szász Kata jegyző**

A terembérleti szabályzat 2 dologban került javításra, ahogy a korábbi testületi-ülésen a képviselők javasolták. Az egyik dolog a fűtés, amennyiben hétvégére esik, úgy a bérlőt terheli a fűtési költség, a másik pedig, hogy zenés-táncos rendezvényen 50 fő. Az is belekerült, hogy csak kerecsendi lakos számára adható bérbe. Az összegeket még nem írtam bele. Benne van továbbá ez a reggel 8-tól este 8-ig.

**Burai József képviselő**

Az lenne még egy fontos kérdés, ha esetleg lakodalmat szeretnének, akkor ezt az időpontot, hogy lehetne megváltoztatni? A reggel 8-tól este 8-ig egy lakodalomnál semmiképp nem jó időpont.

**Sári László polgármester**

Igen, csak pont az a probléma, hogy a szomszédba laknak, ráadásul már mind két oldalon.

Összegekre várunk javaslatokat.

**dr. Szász Kata jegyző**

Most 2000 Ft óránként. A biztosíték díja 50 főig 30.000 Ft, 100 főig 50.000 Ft. Illetve, hogy a takarítási költség külön legyen, vagy benne legyen a költségben?

**Forgácsné Román Rita alpolgármester**

Akik bérbe veszik, azok szokták takarítani?

**dr. Szász Kata jegyző**

Ez úgy van megállapítva, hogy van ez az biztosíték melynek teljes összegét visszakapják, ha rendben van minden. Amennyiben nincs, ebből kerül levonásra a takarítás költsége.

**Sári László polgármester**

A fő kérdés az alkalmi rendezvényekre vonatkozik, hogy mit állapítsunk meg?

**Fónad István képviselő**

A piaci ár ettől jóval magasabb, de az épület nem olyan.

**Forgácsné Román Rita alpolgármester**

Az díj így maradhat, ha esetleg annyira elszaladna az infláció, akkor újra tárgyaljuk.

**Sári László polgármester**

Azt is figyelembe kell venni, hogy vannak szabályok, mégis csak lakott terület.

**Forgácsné Román Rita alpolgármester**

De azt is mérlegeljük, hogy nincs a településen olyan rendezvényterem ahol ilyen jellegű rendezvények lebonyolíthatók. A rendezvényeket óradíjban szeretnétek megállapítani, vagy meglenne egy összegben?

**Sári László polgármester**

A vásárosoknak is meg van szabva egy összeg, ami óradíjban nem úgy jön ki, viszont azt elfogadta mindenki.

**Forgácsné Román Rita alpolgármester**

Az mennyi is?

**dr. Szász Kata jegyző**

12.000 Ft.

**Forgácsné Román Rita alpolgármester**

Esetleg 20.000 Ft alkalmi rendezvényenként, az nem lenne reális? A kaució persze ugyanúgy megmaradna.

**Burai József képviselő**

Akkor reggel 8-tól este 8-ig?

**Forgácsné Román Rita alpolgármester**

Így nem fogja bérbe venni senki.

**Burai József képviselő**

Én úgy gondolom, ha valaki lakodalomra szeretné kivenni, akkor a hangszabályozást és az időt lehetne beleírni, hogy este 10-ig vagy éjfélig.

**Forgácsné Román Rita alpolgármester**

Ezek úgyis mindig egyedi esetek és nem gyakran van ilyen kérés. Ilyen kérés, ha befutna az önkormányzathoz, akkor egyeztetve a szomszédokkal készülne egy olyan bérleti szerződés, mely tartalmazná a megfelelő paramétereket, amikkel bérbe adható a terem.

**Fónad István képviselő**

Szerintem ezt most túlgondoltuk. Legyen úgy, hogy minden beérkezett kérelem egyedi elbírálás alá essen.

**Sári László polgármester**

Ez így sem jó. Amiatt kértem a szabályzatokat, hogy minden legyen megfelelő keretek közé téve. Látjuk, hogy az a terem 100 fős bulira nem alkalmas, ki fogja a felelősséget vállalni?

Ezért legyen a szabályzatban minden belefoglalva, amire lehet hivatkozni.

**dr. Szász Kata jegyző**

Időpont tekintetében, még talán a 10 óra lehet.

**Forgácsné Román Rita alpolgármester**

Akkor ez egyszer-egyszer, egyedi esetekben 10 óra.

**dr. Szász Kata jegyző**

Annyi kérdésem lenne még, hogy takarítási költség, amennyiben felmerül?

**Sári László polgármester**

10. 000 Ft legyen.

**dr. Szász Kata jegyző**

De azt bele is írtam, hogy akkor kell kifizetni, ha nem tiszta állapotban van átadva.

Ebben a formában így elfogadható-e?

*A képviselő testület egyhangú szavazással (négy igen szavazattal) az alábbi határozatot fogadta el:*

 **87/2022. (X.17.) határozata**

Kerecsend Község Önkormányzatának Képviselő-testülete megtárgyalta és elfogadta a település Terembérleti Szabályzatát.

Határidő: október 31.

Felelős: Sári László

**4. napirendi pont**

**Sári László polgármester**

Az Ehrat Lazac Kft-vel kapcsolatban, átadnám a szót Fónad István képviselőnek.

**Fónad István képviselő**

A kiadott anyagban el tudtátok olvasni, miről volna szó. Ha az önkormányzat szeretne kezdeni vele valamit, akkor most kell. Azt tudni kell, hogy ez a cég nem működött sok évig, így nem alkalmas pályázat beadásra sem, ahhoz minimum 1 év működés szükséges. A másik, hogy mivel nem volt bevétel, egy kft-nél az a szabály, hogy ha kifizetésre került bármilyen tétel bevétel nélkül, akkor az a törzstőke kárára megy. Ebben az esetben a törzstőkét vissza ki kell egyenlíteni. Most van még az az időpont, még októberben, hogy most tudnék még valamit kezdeni ezzel a céggel.

**Forgácsné Román Rita alpolgármester**

Három éve, mikor képviselő lettem, sokszor szorgalmaztam polgármester úr felé, hogy legyen az önkormányzatnak egy gazdasági társasága, különböző pályázatok, különböző bevételi lehetőségek miatt, akkoriban nagyon kézenfekvőnek tűnt. Akkor nem volt tudomásom arról, hogy ilyen stádiumban van ez a cég az önkormányzat részéről. Polgármester úrtól mindig megkaptam, hogy tudom-e mennyiben van egy céget fenntartani és megtölteni tartalommal. Én még mindig kötöm az ebet a karóhoz, ha már van ilyen cégünk – és nincs ugyan pályázóképes állapotban, és új cég alapítása esetében minimum 3 év kell, hogy pályázhasson. Nem a személyes és az ügyvezetői posztodra irányul, ha bárki más irányítaná, én akkor is azt mondanám, hogy maradjon az önkormányzaté. Reméljük, egyszer kilábalunk ebből a helyzetből és lesznek olyan pályázatok, amik önkormányzatok által vezetett gazdasági társaságokra vonatkoznak. Én a magam részéről szeretném, ha az önkormányzaté maradna, még ha ilyen anyagi vonzatai is lennének. Nekem olyan elképzelésem is volt, hogy egy 200-300 db-os baromfitenyésztés, tojás, hús, élőállat, ilyennek kapcsolatos, hogy a szegényebb rétegnek akár helyben munkát, lehetőséget biztosítani, de ez nem került soha kidolgozásra, mert mindig volt más. Aki ismer, tudja, hogy én inkább ragaszkodom a meglévő dolgokhoz, mintsem átadjam vagy eladjam a meglévőt. Lehet, én vagyok túl konzervatív, de én ragaszkodom a meglévőhöz. De hangsúlyozom nem rád irányul a döntésem. Távol álljon tőlem, hogy rosszat akarjak neked, de ez az álláspontom.

**Fónad István képviselő**

Akkor a szavazás kimenetele nem lenne számomra pozitív. Akkor viszont az van, hogy össze kell hívni egy tulajdonosi gyűlést, akkor én így lemondok az ügyvezetőségről, mert így nincs értelme, nyilván nekem ez most olyan dolog, hogy akkor alapítok egy céget, ha erről van szó, mert akkor újra kell kezdenem mindent. Az az ötlet, amit te mondtál, jobban tud működni szociális szövetkezeti formában, a kft-k inkább a versenypiacon vannak jelen.

**Forgácsné Román Rita alpolgármester**

2019-ben még több realitása volt a dolgoknak, mint a jelenlegi helyzetben. Ezt beszéltünk annak idején Gyuszi bácsival is, hogy ki lenne az a rátermett ember, aki vezetné a céget.

**Sári László polgármester**

Ki lenne a legmegfelelőbb ember? Milyen tevékenységek lennének? Illetve, a vagyonnal kapcsolatban felkérni, könyvvizsgálókat, könyvelőket, ügyvédet. Részben igazad van, mert nem véletlenül döntöttünk úgy hogy maradjon az önkormányzatnál, sőt én azt is gondoltam, hogy a település karbantartását és végezhetné, de mivel indokoljuk? Addig, amíg 60 közmunkásunk van, nem tudjuk megindokolni, hogy miért adjuk ki vállalkozásba a saját cégünknek pl. a fűnyírást. Megmondom őszintén semmi olyat nem akarok felvállalni, ami plusz felelősség. Én azt kérem akkor, hogy kérj meg, nevezz meg egy ügyvezetőt, aki vállalná, mert jelen pillanatban, nem biztos, hogy minden törvényes keretek között működik.

**Forgácsné Román Rita alpolgármester**

Gondolatban már megvolt, ilyen kis település karbantartási kis cég 5-6 fővel, ha kell füvet nyír, ha kell zárat cserél, pakol. Olyan néhány dolgozó ember, aki magáénak érezné a céget.

Megértek mindent, csak rossz érzés van bennem azzal kapcsolatban, ha megtehetném, hogy a meglévőt kicsit parkoltatnám, még ha nem is teljesen jogszerű. Mi van, ha kiírnak egy hónap múlva egy nekünk való pályázatot?

**Sári László polgármester**

Nem tudnánk pályázni egy nem működő céggel. Az a baj hogy, én ebben nem látom a jövőt, hogy ki lenne itt, aki ezt felvállalja, csinálja, úgy, hogy nyereséges is legyen. Rengeteg ötletem lett volna nekem is, de megvan, hogy nekem mi a dolgom, csinálom azt, külön kell választani. Én ettől a cégtől szeretnék megválni.

**Forgácsné Román Rita alpolgármester**

Ez is hanyatlásnak indult, az utóbbi 10 évben érzékelhető minden területen, akár a közösségi élet, szociális helyzetet, akár az emberek egymáshoz való hozzáállását. Részben ezért biztos mi is hibásak lehetünk, vagy és is személy szerint, mert amikor szervezek én is és azt hallom, hogy ki kivel nem ül le egy asztalhoz, akkor miről beszélünk?! Szavazzunk!

**Sári László polgármester**

A hanyatlással kapcsolatban, gondoljunk vissza 2019-re, a covid előtti időszakra, úgy gondolom akkor elindult valami, egy jó irányba, jó rendezvények voltak és jó kis közösségek voltak. De a civil szervezetek éléről, ha kihalnak a vezetők és nincs utánpótlás és nincs olyan motorja a közösségnek, aki úgy csinálja, hogy működőképes legyen és jó legyen, akkor vége.

**Fónad István képviselő**

Félreértés ne essék, én nem szeretnék kapaszkodni, akkor inkább alakítok magamnak egy céget, én csak azért gondoltam, hogy kezdjünk vele valamit. Én nem tudom felvállalni azt, hogy én ezzel az önkormányzat keretein belül tudjak foglalkozni, ahhoz egy olyan személy kell, aki ezt így tudja csinálni. Én a saját elképzeléseimet meg tudnám valósítani ebben a cégben, de nem az önkormányzat keretein belül.

**Sári László polgármester**

Ha nincs több kérdés akkor én felteszem szavazásra? Ki az, aki támogatja a cég eladását?

**Burai József képviselő**

Nekem az az álláspontom, hogy támogatom az eladást. Három évvel ezelőtt is felvetésre került ez a téma, hogy kezdjen-e az önkormányzat valamit ezzel a céggel. Én a magam részéről támogatom az eladást.

*A képviselő testület három igen szavazattal és 1 nem szavazattal az alábbi határozatot fogadta el:*

 **88/2022. (X.17.) határozata**

Kerecsend Község Önkormányzatának Képviselő-testülete megtárgyalta és elfogadta Fónad István tulajdonjog átvételi kérelmét az önkormányzati tulajdonban lévő Ehrat Lazac Kft.-vel kapcsolatban. Kerecsend Község Önkormányzatának Képviselő-testülete meghatalmazza Sári Lászlót, a tulajdonjog átadáshoz szükséges iratok aláírására.

Határidő: november 15.

Felelős: Sári László

**Sári László polgármester**

Köszönöm a munkát, a mai ülést bezárom.

kmf.

 Sári László dr. Szász Kata

 polgármester jegyző